รู้สึกเหมือนบ้านหมุน มึนๆวูบๆเหมือนจะล้ม แล้วก็แขนขาอ่อนแรง อาการแบบนี้อันตรายมั้ยคะ (ผู้ที่มีอาการชอบกินแอลกอฮอล์ )
สวัสดีค่ะ อาการบ้านหมุน เหมือนจะล้ม อาจเกิดจาก- จากการขาดน้ำในร่างกาย เช่น ดื่มน้ำน้อย เสียเหงื่อมาก มีไข้ ท้องเสีย อาเจียน เสียเลือดประจำเดือนมากกว่าปกติ- มีภาวะโลหิตจาง- จากความเครียด วิตกกังวล พักผ่อนไม่เพียงพอ นอนไม่หลับ- เมารถ เมาเรือ- โรคตะกอนหินปูนในหูชั้นในหลุด หรือ โรคหินปูนในหูชั้นใเคลื่อนที่ (BPPV)- น้ำในหูไม่เท่ากัน (Meniere's Disease)- ประสาทการทรงตัวอักเสบ (vestibular neuronitis)- ประสาทหูชั้นในอักเสบ (labyrinthitis)- การใช้ยาบางชนิดที่มีผลต่อระบบประสาททรงตัวในหูชั้นใน- การบาดเจ็บที่ศีรษะและบริเวณคอ- มีเนื้องอกของประสาททรงตัว (vestibular schwannoma) เนื้องอกในสมอง- มีความผิดปกติของระบบไหลเวียนโลหิตที่ทำให้เลือดไปเลี้ยงสมองรวมถึงระบบประสาททรงตัวไม่พอ โดยจะเกิดในผู้ที่มีไขมันในเลือดสูง ความดันโลหิตสูง สูบบุหรี่ ดื่มแอลกอฮอล์ เป็นเบาหวาน เลือดข้นกว่าปกติ หัวใจเต้นผิดจังหวะ โรคหลอดเลือดหัวใจตีบ รวมไปถึงโรคกระดูกคอเสื่อมที่อาจทำให้มีกระดูกงอกไปกดหลอดเลือดขณะที่มีการแหงนศรีษะหรือหันศีรษะสำหรับอาการแขนขาอ่อนแรง หากเป็นทั้ง 2 ข้างคล้ายๆ กัน ก็ไม่น่าเกิดจากโรคหลอดเลือดในสมองตีบหรือแตก แต่หากมีอาการแขนและขาอ่อนแรงเพียงข้างเดียว แนะนำควรรีบพาผู้ป่วยไปพบแพทย์โดยเร็วค่ะ โดยอาจเกิดจากเลือดที่ไปเลี้ยงสมองไม่พอ จากการมีหลอดเลือดตีบ (หรือแตก แต่อาการจะรุนแรงกว่า) ซึ่งก็จะทำให้มีอาการเวียนหัวบ้านหมุนในช่วงแรกได้แต่หากอาการแขนขาอ่อนแรง เป็นทั้ง 2 ข้าง คือเป็นทั่วๆ และไม่ได้มีอาการเป็นลมหมดสติไป แนะนำควรสังเกตอาการไปก่อนค่ะ ในเบื้องต้น ควรนอนหลับพักผ่อนให้เพียงพอ ลดความเครียด ดื่มน้ำเยอะๆ เปลี่ยนท่าเวลานั่งหรือนอนช้าๆ งดหรืออย่างน้อยก็ควรลดการดื่มเครื่องดื่มที่มีแอลกอฮอล์ เป็นต้น หากมีอาการเวียนหัวมากแบบบ้านหมุน อาจลองทานยาแก้เวียนหัว เช่น dimenhydrinate (ไดเมนไฮดริเนต), betahistine (เบต้าฮีสทีน), cinnarizine (ซินนาริซีน) เป็นต้น หากอาการยังไม่ดีขึ้น ควรไปพบแพทย์เพื่อตรวจหาสาเหตุต่างๆ ดังกล่าวค่ะ